Document ID: 32004R2113

KOMISSION ASETUS (EY) N:o 2113/2004,
annettu 10 päivänä joulukuuta 2004,
neuvoston asetuksen (EY) N:o 2200/96 soveltamista koskevista yksityiskohtaisista säännöistä esihyväksytyille tuottajaryhmittymille myönnettävien tukien osalta annetun asetuksen (EY) N:o 1943/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon 28 päivänä lokakuuta 1996 hedelmä- ja vihannesalan yhteisestä markkinajärjestelystä annetun neuvoston asetuksen (EY) N:o 2200/96 (1) ja erityisesti sen 48 artiklan,
sekä katsoo seuraavaa:
(1)
Komission asetuksen (EY) N:o 1943/2003 (2) 4 artiklassa säädetään, että asetuksen (EY) N:o 2200/96 14 artiklan 2 kohdan b alakohdassa tarkoitettu tuki hyväksymissuunnitelmiin sisältyvien toimenpiteiden toteuttamiseen liittyviä investointikustannuksia varten myönnetään ainoastaan erityisehtoisina lainoina. Kun otetaan huomioon viime vuosina saatu kokemus ja erityisesti vaikeudet, joita jäsenvaltioilla on ollut kyseisen tukimuodon täytäntöönpanossa niin, että tuensaajille taataan samalla mainitun asetuksen 8 artiklassa tarkoitettu yhteisön rahoitusosuus tukikelpoisista investointikustannuksista, on syytä mahdollistaa suoran pääomatuen maksaminen.
(2)
Sen vuoksi on syytä muuttaa asetus (EY) N:o 1943/2003.
(3)
Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1943/2003 seuraavasti:
1)
Muutetaan 4 artikla seuraavasti:
a)
Korvataan otsikko seuraavasti:
”4 artikla
Tuki hyväksyntää varten tehtäviin investointeihin”.
b)
Korvataan 1 kohdan ensimmäinen alakohta seuraavasti:
”Asetuksen (EY) N:o 2200/96 14 artiklan 2 kohdan b alakohdassa tarkoitettu tuki, jolla katetaan osa asetuksen (EY) N:o 1432/2003 16 artiklassa tarkoitettuun hyväksymissuunnitelmaan sisältyvien toimenpiteiden toteuttamiseen liittyvistä investointikustannuksista, myönnetään
a)
suorana pääomatukena tai
b)
epäsuorana tukena luottolaitosten välityksellä myönnettävinä erityisehtoisina lainoina.”
.
2)
Korvataan 8 artiklan 2 kohdan ensimmäinen alakohta seuraavasti:
”Yhteisön rahoitusosuus 4 artiklassa tarkoitetusta tuesta pääomatukena tai pääomatukiekvivalenttina ilmaistuna on 4 artiklassa tarkoitetuista tukikelpoisista investointikustannuksista enintään:
-
50 prosenttia asetuksen (EY) N:o 1260/1999 1 artiklassa tarkoitetuilla tavoite 1- ja tavoite 2 -alueilla,
-
30 prosenttia muilla alueilla.”
.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä joulukuuta 2004.

Labels: 15
19
5
6